hotchpotch/miracl-hf-unified huggingface dataset:
फ़रीदुद्दीन गंजशकर
बाबा फरीद (1173-1266), हजरत ख्वाजा फरीद्दुद्दीन गंजशकर (उर्दू: حضرت بابا فرید الدین مسعود گنج شکر) भारतीय उपमहाद्वीप के पंजाब क्षेत्र के एक सूफी संत थे। यह एक उच्चकोटि के पंजाबी कवि भी थे। सिख गुरुओं ने इनकी रचनाओं को सम्मान सहित श्री गुरु ग्रंथ साहिब में स्थान दिया।
बाबा फरीद का जन्म ११७3 ई. में लगभग पंजाब में हुआ। उनका वंशगत संबंध काबुल के बादशाह फर्रुखशाह से था। १८ वर्ष की अवस्था में वे मुल्तान पहुंचे और वहीं ख्वाजा कुतुबुद्दीन बख्तियार काकी के संपर्क में आए और चिश्ती सिलसिले में दीक्षा प्राप्त की। गुरु के साथ ही मुल्तान से देहली पहुँचे और ईश्वर के ध्यान में समय व्यतीत करने लगे। देहली में शिक्षा दीक्षा पूरी करने के उपरांत बाबा फरीद ने १९-२० वर्ष तक हिसार जिले के हाँसी नामक कस्बे में निवास किया। शेख कुतुबुद्दीन बख्तियार काकी की मृत्यु के उपरांत उनके खलीफा नियुक्त हुए किंतु राजधानी का जीवन उनके शांत स्वभाव के अनुकूल न था अत: कुछ ही दिनों के पश्चात् वे पहले हाँसी, फिर खोतवाल और तदनंतर दीपालपुर से कोई २८ मील दक्षिण पश्चिम की ओर एकांत स्थान अजोधन (पाक पटन) में निवास करने लगे। अपने जीवन के अंत तक वे यहीं रहे। अजोधन में निर्मित फरीद की समाधि हिंदुस्तान और खुरासान का पवित्र तीर्थस्थल है। यहाँ मुहर्रम की ५ तारीख को उनकी मृत्यु तिथि की स्मृति में एक मेला लगता है। नागपुर जिले में भी एक पहाड़ी जगह गिरड पर उनके नाम पर मेला लगता है।
वे योगियों के संपर्क में भी आए और संभवत: उनसे स्थानीय भाषा में विचारों का आदान प्रदान होता था। कहा जाता है कि बाबा ने अपने चेलों के लिए हिंदी में जिक्र (जाप) का भी अनुवाद किया। सियरुल औलिया के लेखक अमीर खुर्द ने बाबा द्वारा रचित मुल्तानी भाषा के एक दोहे का भी उल्लेख किया है। गुरु ग्रंथ साहब में शेख फरीद के ११२ 'सलोक' उद्धृत हैं। यद्यपि विषय वही है जिनपर बाबा प्राय: वार्तालाप किया करते थे, तथापि वे बाबा फरीद के किसी चेले की, जो बाबा नानक के संपर्क में आया, रचना ज्ञात होते हैं। इसी प्रकार फवाउबुस्सालेकीन, अस्रारुख औलिया एवं राहतुल कूल्ब नामक ग्रंथ भी बाबा फरीद की रचना नहीं हैं। बाबा फरीद के शिष्यों में हजरत अलाउद्दीन अली आहमद साबिर कलियरी और हजरत निजामुद्दीन औलिया को अत्यधिक प्रसिद्धि प्राप्त हुई। वास्तव में बाबा फरीद के आध्यात्मिक एवं नैतिक प्रभाव के कारण उनके समकालीनों को इस्लाम के समझाने में बड़ी सुविधा हुई।
बाबा फरीद देहान्त १२६५ ई. में हुआ। बाबा फरीद का मज़ार पाकपट्टन शरीफ (पाकिस्तान) में है। वर्तमान समय में भारत के पंजाब प्रांत में स्थित फरीदकोट शहर का नाम बाबा फरीद पर ही रखा गया था। उनके वंशजों में से एक प्रसिद्ध सूफी विद्वान मुहिबउल्लाह इलाहाबादी (1587-1648) थे
-यदि कोई आपको घूँसा भी मारे तो उसे पलट कर मत मारो। उसके पैरों को चूमो और अपने घर की राह लो।
-रूखी सूखी जो मिले खाओ और ठण्डा पानी पियो। दूसरे की चुपड़ी रोटी देखकर ईर्ष्या मत करो।
-यदि तुम में अक्ल है तो किसी की बुराई मत करो, बल्कि अपने गिरहबान में सिर झुका कर देखो। श्री गुरुग्रंथ साहिब में आप की बाणी के श्लोक विद्यमान हैं जिन्हें "सलोक फरीद जी" कहा जाता है। इनकी सारी ही बाणी कल्याणकारी तथा उपदेश प्रदान करने वाली है।
सुल्तान बाहू
सुल्तान बाहू (1630-1691) (पंजाबी: سلطان باہو) सरवरी क़ादरी सूफी आदेश की स्थापना करने वाले एक मुस्लिम विद्वान, एक संत और एक सूफी शायर थे।
जामिया मंज़रे इस्लाम
मदरसा मंजर ए इस्लाम (उर्दू: مدرسہ منظر اسلام) अहले सुन्नत वल जमात बरेलवी आंदोलन का इस्लामी मदरसा है। यह इमाम अहमद रजा खान बरेलवी द्वारा बरेली, भारत में 1904 में स्थापित किया गया।
ऑल इंडिया सुन्नी कांफ्रेंस
पाकिस्तान आंदोलन के दौर में राजनेता विभिन्न समूहों में विभाजित थे। कुछ लोग अंग्रेज समर्थक थे। कुछ अंग्रेज दुश्मन लेकिन हिन्दू के मन से दोस्तो और सहयोगी थे।
इमाम अहमद रजा बरेलवी और हम मसलक विद्वानों का धार्मिक और इस्लामी बिंदु दृष्टिकोण था कि अंग्रेज और हिंदू दोनों ही हमारे दुश्मन हैं। हिंदू और मुसलमान दो अलग राष्ट्र हैं। येही दो राष्ट्रीय दृष्टिकोण था। जिसे बाद में अल्लामा मुहम्मद इक़बाल और का़इद ए आज़म मोहम्मद अली जिन्नाह ने अपनाया और इसी कृरिए के आधार पर पाकिस्तान अस्तित्व में आया।
1946 में अखिल भारतीय सुनी सम्मेलन बनारस में ऐतिहासिक बैठक हुई जिसमें अहले सुन्नत व जमाअत (बरेली) के सभी विद्वानों ने भाग लिया और पाकिस्तान की भरपूर समर्थन की।
मेगा पिरान्हा
मेगा पिरान्हा (के रूप में भी जाना जाता है: मेगापिरान्हा, अंग्रेजी: Mega Piranha) एक २०१० विज्ञान कथा आपदा हॉरर फिल्म है। इस फिल्म द्वारा निर्मित किया गया था: और फिल्म का मजाक होने के लिए बनाया गया था, पिरान्हा 3D।
विशाल क्रूर पिरान्हा के एक उत्परिवर्ती तनाव अमेज़न से बचने के लिए और फ्लोरिडा की ओर अपने तरीके से खाते हैं। प्रकोप के बाद, विशेष एजेंट फिच और सारा मुनरो सहित एक टीम, वेनेजुएला के भीतर मेगा पिरहास को रोकने के लिए काम करते हैं।
अनुक्रम
वस्तुओं की किसी क्रमित सूची को अनुक्रम (sequence) कहते हैं। अनुक्रम में 'क्रम' का महत्व है जबकि समुच्चय में क्रम का महत्व नहीं होता। अनुक्रम में एक ही सदस्य अलग-अलग स्थानों पर भी आ सकते हैं। अनुक्रम के सदस्य 'कुछ भी' हो सकते हैं, जैसे संख्याएँ, शब्द, वर्ण, रंग, नाम आदि। अनुक्रम सीमित या असीमित दोनों प्रकार के होते हैं।
अनुक्रम के कुछ उदाहरण:
श्रेणी और अनुक्रम अलग-अलग हैं। श्रेणी, 'संख्याओं के योग' का नाम है। इस श्रेणी में जो संख्याएँ जोड़ी जा रहीं हैं उनका एक अनुक्रम है। अर्थात
रजस्
सांख्य दर्शन में सत्त्व, रजस् और तमस - ये तीन गुण बताये गये हैं। इनमें रजस् मध्यम स्वभाव है जिसके प्रधान होने पर व्यक्ति यथार्थ जानता तो है पर लौकिक सुखों की इच्छा के कारण उपयुक्त समय उपयुक्त कार्य नहीं कर पाता है। उदाहरणार्थ किसी व्यक्ति को पता हो कि उसके बॉस ने किसी के साथ अन्याय किया हो लेकिन अपनी पदोन्नति के लोभ में वो उसकी आलोचना या अपनी नाख़ुशी नहीं जताता है। इमके बारे में गीता सहित कई ग्रंथों में बताया गया है।
तमस्
सांख्य दर्शन में, प्रकृति के तीन गुण बताए गए हैं - सत् , रजस् और तमस्। "तमस्" गुण के प्रधान होने पर व्यक्ति को सत्य-असत्य का कुछ पता नहीं चलता, यानि वो अज्ञान के अंधकार ("तम") में रहता है। यानि कौन सी बात उसके लिए अच्छी है वा कौन सी बुरी ये यथार्थ पता नहीं चलता और इस स्वभाव के व्यक्ति को ये जानने की जिज्ञासा भी नहीं होती।
सत्त्व, रजस और तमस के बीच वर्गीकरण को हिंदू धर्म, बौद्ध धर्म और सिख धर्म के विभिन्न पहलुओं (आहारीय आदतों सहित) में देखा जाता है, जहां तमस सबसे निम्न होता है। तमस एक शक्ति होती है जो कि अंधकार, मौत, विनाश और अज्ञानता, सुस्ती और प्रतिरोध को बढ़ावा देती है। "तमस" -प्रभावित जीवन का परिणाम कर्म के अनुसार अवगुण होता है; एक निम्न जीवन-रूप में पदावनति है। एक "तामसिक" जीवन को आलस्य, लापरवाही, द्वेष, धोखाधड़ी, असंवेदनशीलता, आलोचना और गलती ढूंढना, कुंठा, लक्ष्यहीन जीवन, तार्किक सोच या योजना की कमी और बहाने बनाना, द्वारा चिह्नित किया जाता है। "तामसिक" गतिविधियों में ज्यादा खाना अधिक सोना और / या ड्रग्स और मदिरा का सेवन शामिल है।
कर्म धर्म और धार्मिक धर्म का केंद्रीय सिद्धांत के अस्वीकृती के कारण यह सबसे नकारात्मक गुण होता है: किसी को भी कर्म करना चाहिए और उससे अनदेखी नहीं करना चाहिए।
शास्त्रीय भारतीय दर्शन के छह स्कूलों में एक सांख्य है जिसमें इन गुणों को पारिभाषित किया गया है और विस्तृत विवरण दिया गया है। तीनों गुणों में से प्रत्येक की अपनी विशिष्ट विशेषताएं हैं और यह माना जाता है कि सब कुछ इन तीनों से बना है। तमस सबसे निम्न, भारी, धीमी और सुस्त सबसे होता है (उदाहरण के लिए, पृथ्वी का एक पत्थर या गांठ). यह राजस की ऊर्जा और सत्त्व की चमक से रहित होता है।
तमस का कभी भी तमस द्वारा विरोध नहीं किया जा सकता है। इसका प्रतिरोध रजस (कार्रवाई) के माध्यम से किया जा सकता है और तमस से सीधे सत्त्व में परिवर्तित करना और भी मुश्किल हो सकता है।
बालमणि अम्मा पुरस्कार
बालमणि अम्मा पुरस्कार मलयालम भाषा के किसी एक साहित्यकार को कोच्चि अंतर्राष्ट्रीय पुस्तक महोत्सव समिति द्वारा नालापत बालमणि अम्मा की स्मृति में प्रत्येक वर्ष दिया जाने वाला एक वार्षिक पुरस्कार है। इसके अंतर्गत सम्मान स्वरूप पच्चीस हजार रुपये नकद, स्मृति चिन्ह और अंग वस्त्रम प्रदान करने का प्रावधान है। अबतक यह सम्मान सुगत कुमारी, एम॰ लीलावती, अक्कितम, कोविलन, कक्कानादन, विष्‍णु नारायणन नम्‍बूति‍री, सी राधाकृष्णन, एम॰ पी॰ वीरेंद्रकुमार, युसुफ अली कचेरी और पी॰ वलसला को प्रदान किया जा चुका है।
२०१९ में यह पुरस्कार लेखक टी पद्मनाभन को दिया गया था।
विश्व का राजनैतिक इतिहास
विश्व के 'राजनैतिक इतिहास' से आशय उस मानव द्वारा निर्मित विविध राजनीतिक सत्ताओं तथा उनकी सीमाओं के बनने-बिगडने के इतिहास से है। पूरे इतिहास में राजनीतिक सत्ताएँ अपने मूलभूत स्वशासी या राजतंत्रात्मक रूप से आरम्भ होकर आज के जटिल लोकतांत्रिक या सर्वसत्तावादी तंत्रों के रूप में परिवर्तित हुई हैं। प्राचीन राजनीतिक तंत्र की सीमाएँ बहुत अस्पष्ट और परिवर्ती होतीं थीं जबकि आजके राष्ट्र-राज्यों की सीमाएँ अपेक्षाकृत बहुत सुस्पष्ट हैं।
पी॰ वलसला
पी॰ वलसला (मलयालम: ml|പി. വത്സല, जन्म: 4 अप्रैल 1938), भारत के केरल राज्य से मलयालम भाषा की उपन्यासकार, कथाकार, लेखिका, सामाजिक कार्यकर्ता और एक सेवानिवृत्त प्रधानाध्यापिका हैं।
एम॰ पी॰ वीरेंद्रकुमार
एम॰ पी॰ वीरेंद्रकुमार (मलयालम: എം.പി. വീരേന്ദ്രകുമാർ, जन्म: 15 अगस्त 1937), भारत से 14 वीं लोकसभा के सदस्य हैं। वे समाजवादी जनता (डेमोक्रेटिक) राजनीतिक दल के एक सदस्य और पार्टी की केरल राज्य इकाई के अध्यक्ष हैं। वे मलयालम भाषा के एक प्रमुख लेखक भी हैं। उन्हें उनके यात्रा वृतांत हैमवतभूविल  के लिए वर्ष 2010 में साहित्य अकादमी पुरस्कार प्रदान किया गया था। वे मलयालम भाषा के प्रमुख समाचार पत्र 'मातृभूमि' के प्रबंध निदेशक हैं।
सी राधाकृष्णन
सी राधाकृष्णन (मलयालम: സി രാധാകൃഷ്‌ണന്‍, जन्म: 15 फ़रवरी 1939), भारत के केरल राज्य से मलयालम भाषा के एक लेखक और  फिल्म निर्देशक हैं। उन्हे केरल साहित्य अकादमी के द्वारा 1962 में उनकी साहित्यिक कृति 'निजहलपदुकल' के लिए तथा भारतीय साहित्य अकादमी द्वारा 1989 में 'स्पंदमापिनिकले नंदि' के लिए सम्मानित और समादृत किया गया।
आजीवन कारावास
आजीवन कारावास (Life imprisonment) एक दण्ड है जिसमें अपराधी को अपने जीवन के अंत तक जेल में गुजारना होता है। यह दण्ड कुछ गम्भीर अपराधों के लिये दिया जाता है जैसे- हत्या, गम्भीर किस्म के बालयौनापराध, बलात्कार, जासूसी, देशद्रोह, मादक द्रव्य का व्यापार, मानव तस्करी, जालसाजी के गम्भीर मामले, बड़ी चोरी/डकैती, आदि।
उच्चतम न्यायालय ने अपने एक महत्वपूर्ण फैसले में कहा है कि आजीवन कारावास का मतलब दोषी की जिंदगी समाप्त होने तक जेल में रहने से है और इसका मतलब केवल 14 या 20 साल जेल में बिताना भर नहीं है, जो कि एक गलत धारणा है.
उच्चतम न्यायालय ने कहा, ‘हमें ऐसा लगता है कि इस बारे में एक गलत धारणा है कि आजीवन कारावास की सजा पाए कैदी को 14 साल या 20 साल की सजा काटने के बाद रिहाई का अधिकार है.’
न्यायाधीश के एस राधाकृष्णन और मदन बी लोकुर की पीठ ने कहा, ‘आजीवन कारावास की सजा पाए कैदी को आखिरी सांस तक जेल में रहना होता है, बशर्ते कि उसे उचित प्राधिकार वाली किसी सरकार ने कोई छूट नहीं दी हो.’
शीर्ष अदालत ने इसके साथ ही विभिन्न सरकारों द्वारा ‘त्यौहार’ के मौके पर एक साथ बड़ी संख्या में कैदियों की रिहाई किए जाने की परंपरा पर भी रोक लगा दी और कहा कि रिहाई संबंधी हर मामले की मामला दर मामला जांच की जरूरत होती है.
कक्कानादन
जॉर्ज वर्गीज कक्कानादन ('कक्कानादन' उपनाम से लोकप्रिय, ; 23 अप्रैल 1935 – 19 अक्टूबर 2011), भारत के केरल राज्य से मलयालम भाषा के कथाकार, उपन्यासकार और लेखक थे। उन्हें मलयालम साहित्य में 'आधुनिकतावादी साहित्य' की नींव रखने का श्रेय जाता है। उन्हें साहित्य अकादमी पुरस्कार और केरल साहित्य अकादमी पुरस्कार के साथ-साथ कई अन्य महत्वपूर्ण पुरस्कार और सम्मान प्राप्त हुये हैं। इनके द्वारा रचित एक कहानी–संग्रह जाप्पाण पुकयिला  के लिये उन्हें सन् 2005 में साहित्य अकादमी पुरस्कार से सम्मानित किया गया।
युसुफ अली कचेरी
युसुफ अली कचेरी (अँग्रेजी: Yūsaphali Kēccēri; मलयालम: യൂസഫലി കേച്ചേരി, जन्म: 16 मई 1934), भारत के केरल राज्य से मलयालम भाषा के एक कवि, गीतकार, फिल्म निर्माता और निर्देशक है। वे मलयालम कविता के आधुनिक युग के प्रमुख कवियों में से एक है और मलयालम साहित्य पुरस्कार, केरल साहित्य अकादमी पुरस्कार, वल्लथोल पुरस्कार और बालमणि अम्मा पुरस्कार सहित उन्हें कई महत्वपूर्ण पुरस्कार से पुरस्कृत किया गया है।
कुट्टीकृष्ण मरार
कुट्टीकृष्ण मरार (मलयालम: കുട്ടികൃഷ്ണമാരാര്, जन्म: 14 जून 1900 – मृत्यु: 6 अप्रैल 1973), भारत के केरल राज्य से एक भारतीय निबंधकार और साहित्यिक आलोचक थे। उन्होने साहित्यिक आलोचना को नया आयाम देने का साहस दिखाया। उन्हें साहित्य में आराधना और नकलचियों से घृणा दिखाने में कोई झिझक नहीं होती थी। 'भरथपर्यादनम' उनकी महत्वपूर्ण आलोचनात्मक कृति है जो महाभारत का एक महत्वपूर्ण अध्ययन से जुड़ी है। उन्हें 1966 में साहित्य अकादमी पुरस्कार प्रदान किया गया।
स्वरूपानंद सरस्वती
शंकराचार्य स्वामी स्वरूपानंद सरस्वती महाराज (जन्म: २ सितम्बर १९२४) एक हिन्दू अध्यात्मिक गुरु, स्वतन्त्रता सेनानी हैं।
हिंदुओं को संगठित करने की भावना से आदिगुरु भगवान शंकराचार्य ने 1300 बर्ष पूर्व भारत के चारों दिशाओं में चार धार्मिक राजधानियां (गोवर्धन मठ, श्रृंगेरी मठ, द्वारका मठ एवं ज्योतिर्मठ) बनाईं | जगद्गुरु शंकराचार्य श्री स्वामी स्वरूपानंद सरस्वती जी दो मठों (द्वारका एवं ज्योतिर्मठ) के शंकराचार्य हैं | शंकराचार्य का पद हिंदू धर्म में बहुत महत्वपूर्ण है, इन्हें भगवान शिव का अवतार माना जाता है | धर्म की रक्षा, हिंदुओं का मार्गदर्शन एवं भगवत् प्राप्ति के साधन आदि विषयों में हिंदुओं को आदेश देने के विशेष अधिकार शंकराचार्यों को प्राप्त होते हैं | सभी हिंदूओं को शंकराचार्यों के आदेशों का पालन करना चाहिये | वर्तमान युग में अंग्रेजों की कूटनीति के कारण धर्म का क्षय, जो कि हमारी शिक्षा पद्धति के दूषित होने एवं गुरुकुल परंपरा के नष्ट होने से हुआ है | हिंदूओं को संगठित कर पुनः धर्मोत्थान के लिये चारों मठों के शंकराचार्य एवं सभी वैष्णवाचार्य महाभाग सक्रिय हैं | स्वामी स्वरुपानंद सरस्वती जी, सांई बाबा की पूजा करने के विरोध में हैं क्योंकि कुछ हिंदू दिशाहीन हो कर अज्ञानवश असत् की पूजा करने में लगे हुए हैं जिससे हिंदुत्व में विकृति पैदा हो रही है | स्वामी स्वरूपानंद सरस्वती जी के अनुसार इस्कॉन भारत में आकर कृष्ण भक्ति की आड़ में धर्म परिवर्तन कर रहा है, ये अंग्रेजों की कूटनीति है कि हिंदुओं का ज्ञान ले कर हिंदुओं को ही दीक्षा दे कर अपना शिष्य बना रहे हैं | श्री स्वामी स्वरूपानंद सरस्वती जी का 95 वां जन्मदिवस वृंदावन में बर्ष 2018 में मनाया गया एवं यहीं उनका 72वां चातुर्मास समपन्न हुआ |
स्वामी स्वरूपानंद सरस्वती का जन्म २ सितम्बर १९२४ को मध्य प्रदेश राज्य के सिवनी जिले में जबलपुर के पास दिघोरी गांव में ब्राह्मण परिवार में पिता श्री धनपति उपाध्याय और मां श्रीमती गिरिजा देवी के यहां हुआ। माता-पिता ने इनका नाम पोथीराम उपाध्याय रखा। नौ वर्ष की उम्र में उन्होंने घर छोड़ कर धर्म यात्रायें प्रारम्भ कर दी थीं। इस दौरान वह काशी पहुंचे और यहां उन्होंने ब्रह्मलीन श्री स्वामी करपात्री महाराज वेद-वेदांग, शास्त्रों की शिक्षा ली। यह वह समय था जब भारत को अंग्रेजों से मुक्त करवाने की लड़ाई चल रही थी। जब १९४२ में अंग्रेजों भारत छोड़ो का नारा लगा तो वह भी स्वतंत्रता संग्राम में कूद पड़े और १९ साल की उम्र में वह 'क्रांतिकारी साधु' के रूप में प्रसिद्ध हुए। इसी दौरान उन्होंने वाराणसी की जेल में नौ और मध्यप्रदेश की जेल में छह महीने की सजा भी काटी। वे करपात्री महाराज की राजनीतिक दल राम राज्य परिषद के अध्यक्ष भी थे। १९५० में वे दंडी संन्यासी बनाये गए और १९८१ में शंकराचार्य की उपाधि मिली। १९५० में शारदा पीठ शंकराचार्य स्वामी ब्रह्मानन्द सरस्वती से दण्ड-सन्यास की दीक्षा ली और स्वामी स्वरूपानन्द सरस्वती नाम से जाने जाने लगे।
मोटरवाहन इंजीनियरी
मोटरवाहन इंजीनियरी या आटॉमोटिव इंजीनियरिंग वाहन इंजीनीयरी की शाखा है जो मोटरसायकिल, मोटरकार, बस, ट्रक आदि वाहनों एवं उनके उपप्रणालियों के डिजाइन, निर्माण एवं परिचालन से सम्बन्धित है। इसमें यांत्रिक, वैद्युत, इलेक्ट्रानिक, सॉफ्टवेयर तथा सुरक्षा इंजीनियरी की आवश्यकता होती है।
उल्लू
उल्लू एक ऐसा पक्षी है जिसे दिन कि अपेक्षा रात में अधिक स्पष्ट दिखाई देता है। ये अपनी गर्दन पुरी घुमा सकता है । इसके कान बेहद संवेदनशील होते हैं। रात में जब इसका कोई शिकार (जानवर) थोड़ी सी भी हरकत करता है तो इसे पता चल जाता है और यह उसे दबोच लेता है इसके पैरों में टेढ़े नाखूनों-वाली चार-चार अंगुलियां होती हैं जिससे इसे शिकार को दबोचने में विशेष सुविधा मिलती हैl चूहे इसका विशेष भोजन हैंl उल्लू लगभग संसार के सभी भागों में पाया जाता हैl
जिन पक्षियों को रात में अधिक दिखाई देता है, उन्हें रात का पक्षी (Nocturnal Birds) कहते हैं। बड़ी आंखें बुद्धिमान व्यक्ति की निशानी होती है और इसलिए उल्लू को बुद्धिमान माना जाता है। हालांकि ऐसा जरूरी नहीं है पर ऐसा विश्वास है। यह विश्वास इस कारण है, क्योंकि कुछ देशों में प्रचलित पौराणिक कहानियों में उल्लू को बुद्धिमान माना गया है। प्राचीन यूनानियों में बुद्धि की देवी, एथेन के बारे में कहा जाता है कि वह उल्लू का रूप धारकर पृथ्वी पर आई हैं। भारतीय पौराणिक कहानियों में भी यह उल्लेख मिलता है कि उल्लू धन की देवी लक्ष्मी का वाहन है और इसलिए वह मूर्ख नहीं हो सकता है। हिन्दू संस्कृति में माना जाता है कि उल्लू समृद्धि और धन लाता है।
लव जिहाद
लव जिहाद (जिसे रोमियो जिहाद के नाम से भी जाना जाता है) एक इस्लामोफोबिक षड्यन्त्र का सिद्धान्त जो की भारत अथवा गैर मुस्लिम देशों में प्रचलित है है। जिसके अंतर्गत माना जाता है यह षड्यन्त्र सिद्धान्त का कहना है कि मुस्लिम पुरुषों गैर-मुस्लिम समुदायों से जुड़ी महिलाओं को इस्लाम में धर्म परिवर्तन के लिए लक्षित करते हैं। यह 2009 में भारत में राष्ट्रीय स्तर पर पहली बार केरल और उसके बाद कर्नाटक में राष्ट्रीय ध्यानाकर्षण की ओर बढ़ी। नवंबर 2009 में, पुलिस महानिदेशक जैकब पुन्नोज ने कहा कि कोई ऐसा संगठन है जिसके सदस्य केरल में लड़कियों को मुस्लिम बनाने के इरादे से प्यार करते थे। दिसंबर 2009 में, न्यायमूर्ति के.टी. शंकरन ने पुन्नोज की रिपोर्ट को स्वीकार कर दिया और निष्कर्ष निकाला कि जबरदस्ती धर्मांतरण के संकेत हैं। अदालत ने "लव जिहाद" मामलों में दो अभियुक्तों की जमानत याचिका पर सुनवाई करते हुए कहा कि पिछले चार वर्षों में इस तरह के 3,000-4,000 सामने आये थे।
लव-जिहाद का मुद्दा भी सबसे पहले दिग्गज वामपंथी नेता वीएस अच्युतानंदन ने 2010 में पहले उठाया था। फिर केरल के ही कांग्रेसी मुख्यमंत्री ओमान चांडी ने 25 जून, 2012 को विधानसभा में बताया कि गत छह वर्षों में वहां 2,667 लड़कियों को इस्लाम में धर्मांतरित कराया गया। उत्तर प्रदेश में प्रस्तावित कानून, जिसमें "गैरकानूनी धर्म परिवर्तन" के खिलाफ प्रावधान भी शामिल हैं, एक विवाह को शून्य और शून्य घोषित करता है यदि एकमात्र इरादा "एक लड़की के धर्म को बदलने" का था और यह और मसौदा विधेयक मध्य प्रदेश में सजा का प्रस्ताव रखता है कानून तोड़ने वालों को 10 साल की जेल। उत्तर प्रदेश में कानून को गैरकानूनी धार्मिक रूपांतरण अध्यादेश के निषेध के रूप में 28 नवंबर को मंजूरी दी गई थी। मध्य प्रदेश में कानून को दिसंबर 2020 में मंजूरी दी गई थी।
25 नवंबर 2020 तक, चार भाजपा शासित राज्य: उत्तर प्रदेश, मध्य प्रदेश, हरियाणा और कर्नाटक, विवाह के माध्यम से "जबरन धर्मांतरण" को रोकने के लिए बनाए गए कानूनों को आमतौर पर "लव जिहाद" कानूनों के रूप में संदर्भित करते थे।
मखदूम मोहिउद्दीन
मखदूम मोहिउद्दीन (, ) या अबू सईद मोहम्मद मखदूम मोहिउद्दीन हुजरी (4 फ़रवरी 1908 - 25 अगस्त 1969), भारत से उर्दू के एक शायर और मार्क्सवादी राजनीतिक कार्यकर्ता थे। वे एक प्रतिष्ठित क्रांतिकारी उर्दू कवि थे। मखदूम एक उर्दू कवि और भारत के मार्क्सवादी राजनीतिक कार्यकर्ता थे। वह एक क्रांतिकारी उर्दू कवि थे। उन्होंने हैदराबाद में प्रोग्रेसिव राइटर्स यूनियन की स्थापना की और कॉमरेड एसोसिएशन और कम्युनिस्ट पार्टी ऑफ इंडिया के साथ सक्रिय थे, और 1946-1947 के पूर्व में हैदराबाद राज्य के निजाम के खिलाफ तेलंगाना विद्रोह के अग्रभाग में।
मोहियुद्दीन का जन्म हैदराबाद राज्य के मेदक जिले में अंदोल गांव में हुआ था।
उन्होंने अपने गांव में अपनी स्कूली शिक्षा और धार्मिक शिक्षा प्राप्त की और बाद में अपनी उच्च शिक्षा को आगे बढ़ाने के लिए हैदराबाद शहर चले गए, जहां उन्हें स्नातक प्राप्त हुए और इसके बाद मास्टर की डिग्री प्राप्त हुई। वह अपनी उच्च शिक्षा पूरी करने के बाद हैदराबाद में बस गए और ब्रिटिश कब्जे के खिलाफ स्वतंत्र भारत के लिए लड़ाई में खुद को प्रतिबद्ध कर दिया। उन्होंने उस्मानिया विश्वविद्यालय से 1936 में मास्टर की डिग्री अर्जित की।
मखदूम ने 1934 में सिटी कॉलेज में एक व्याख्याता के रूप में काम करना शुरू किया और उर्दू साहित्य पढ़ाया। वह अविश्वसनीय बहुमुखी प्रतिभा का एक उर्दू भाषा कवि बन गया। वह आंध्र प्रदेश में कम्युनिस्ट पार्टी के संस्थापक थे। इसलिए, उन्हें भारत का स्वतंत्रता सेनानी माना जाता है। उन्होंने नए मुक्त भारतीय संघ के साथ विलय करने के लिए हैदराबाद के रियासत राज्य के तत्कालीन राजशाही के खिलाफ भी रैली की। हैदरबाड के तत्कालीन शासक, मीर उस्मान अली खान ने स्वतंत्रता के लिए लोगों को जागृत करने और नवाब ("रियासत") के उन्मूलन के लिए उन्हें मारने के आदेश जारी किए थे।
वह बिसात्-ए-रक्स ("द डांस फ़्लोर") नामक कविताओं के संग्रह के लिए सबसे ज्यादा जाने जाते हैं, जिसके लिए उन्हें उर्दू में 1969 साहित्य अकादमी पुरस्कार से सम्मानित किया गया था। उनके प्रकाशित कार्यों में निबंध टैगोर और उनके कविता, एक नाटक, होश के नाखुन (" अनवरलिंग "), शॉ के विधवाओं के सदनों का एक अनुकूलन, और गद्य निबंधों का संग्रह शामिल है। बिसात-ए-रक्स मखदूम की कविता का पूरा संग्रह है जिसमें उनके दो पहले संग्रह सुर्ख सवेरा (1944) और गुल-ए-तर (1961) शामिल हैं।
उन्हें शायर-ए-इन्क़िलाब (क्रांति का कवि) कहा जाता है। कई हिंदी फिल्मों में उनके गज़लों और गीतों का इस्तेमाल किया गया है। उनके उल्लेखनीय रोमांटिक गज़ल हैं;
वह 1956 - 1969 से आंध्र प्रदेश विधान परिषद के सदस्य भी थे और विधानसभा में विपक्षी नेता बने। पूरे भारत में सबसे लोकप्रिय राजनीतिक नेता। उन्होंने रूस के छतरी के नीचे मौजूद लगभग सभी यूरोपीय देशों की यात्रा की और चीन का दौरा किया। जब वह मॉस्को गए और उन्होंने उन पर एक कविता लिखी तो उन्होंने यूरी गैगारिन से भी मुलाकात की।
4 और 5 फरवरी 2008 को, हैदराबाद में उनके जन्म शताब्दी समारोहों को चिन्हित करने के लिए हैदराबाद में कई कार्यक्रम आयोजित किए गए, जिसमें महात्मा गांधी के कुलगुरू के लेखकों जैसे हिंदी हिंदी विश्वव्यापी विभूति नारायण राय , पीएम भार्गव और हैदराबाद विश्वविद्यालय के कुलगुरू जैसे वैज्ञानिक सैयद ई। हसनैन ने भाग लिया।
उनकी कविताओं और गज़लों का संग्रह का नाम बिसात ए रक़्स है।
उर्दू कविता के लिए साहित्य अकादमी पुरस्कार - 1969
मुकुन्द दास
मुकुन्द दास () (22 फ़रवरी 1878 - 18 मई 1934), भारत से बांग्ला भाषा के कवि, गीतकार, संगीतकार और देशभक्त थे, जिन्होने ग्रामीण स्वदेशी आंदोलन के प्रसार में महत्वपूर्ण योगदान दिया था।
पेरिस शांति सम्मेलन
प्रथम विश्वयुद्ध की समाप्ति के बाद पेरिस में विजयी देशों का जो सम्मेलन हुआ उसे पेरिस शांति सम्मेलन कहते हैं। इसमें पराजित देशों पर लागू की जाने वाली 'शांति की शर्तों' का निर्माण हुआ। यह सम्मेलन १९१९ में पेरिस में हुआ था जिसमें विश्व के ३२ देशों के राजनयिकों ने भाग लिया। इसमें लिये गये मुख्य निर्णय थे- लीग ऑफ नेशन्स का निर्माण तथा पराजित देशों के साथ पाँच शान्ति-संधियाँ।
लुसाने की संधि
लुसाने की संधि (The Treaty of Lausanne) स्विट्जरलैण्ड के लुसाने नगर में २४ जुलाई १९२३ को किया गया एक शान्ति समझौता था। इसके परिणामस्वरूप तुर्की, ब्रिटिश साम्राज्य, फ्रेंच गणराज्य, इटली राजतंत्र, जापान साम्राज्य, ग्रीस राजतंत्र, रोमानिया राजतंत्र तथा सर्व-क्रोट-स्लोवीन राज्य के बीच प्रथम विश्वयुद्ध के आरम्भ के समय से चला आ रहा युद्ध औपचारिक रूप से समाप्त हो गया। यह सेव्रेस की संधि के टूट जाने के बाद शान्ति की दिशा में किया गया दूसरा प्रयास था।
सेव्रेस की संधि की शर्तें तुर्की के सुल्तान द्वारा स्वीकार की गईं लेकिन मुस्तफा कमाल पाशा द्वारा चलार्इ जा रही एक समानांतर सरकार द्वारा स्वीकृत नहीं हुईं। वे सेवानिवृत्त होकर अंकारा चले गए और एक प्रतिपक्षी सरकार बनार्इ तथा एक विशाल सेना का संगठन भी किया। यूनानियों द्वारा मुस्तफा कमाल को हराने के लगातार प्रयास असफल हुए और बड़ी संख्या में यूनानी मारे गये। बचे-खुचे यूननी एशिया माइनर से निष्कासित कर दिये गये। सेव्रेस की संधि को लागू करनेवाला वहाँ कोर्इ नहीं था। फ्रांसीसी व इतालवी सैनिक वहाँ से वापस बुला लिये गए थे। छोटी सी बि्रटिश सेना अपने पड़ावों पर रह गर्इ थी और इस पर आक्रमण करने के बजाय मुस्तफा कमाल ने संधिवार्ताएँ कीं जिससे लुसाने की संधि हुर्इ।
सन्धि ने तुर्की गणराज्य की स्वतंत्रता के लिये अवसर प्रदान किया। इसके अलावा तुर्की में जातीय यूनानी अल्पसंख्यक वर्ग की सुरक्षा व खासकर यूनान में जातीय तुर्की मुसलमान अल्पसंख्यक वर्ग की सुरक्षा के लिये भी अवसर प्रदान किया। तुर्की की यूनानी जनसंख्या की एक बड़ी तादाद की अदला-बदली यूनान की तुर्की जनसंख्या के साथ हुर्इ। संधि ने यूनान, बुल्गारिया, व तुर्की की सीमाएँ परिसीमित कर दीं, साइप्रस, इराक व सीरिया पर सभी तुर्की दावों को औपचारिक रूप से मान लिया। संधि ने नए तुर्की गणराज्य को मृत ओटोमन साम्राज्य के उत्तराधिकारी राज्य के रूप में अंतरराष्ट्रीय मान्यता भी दिलार्इ।
मज़हब (फ़िक़्ह)
मज़हब का अर्थ पंथ या सम्प्रदाय से है।यह मुस्लिम पंथ को दर्शाता है। (अरबी: مذهب‎ "मदहब", IPA: [ˈmæðhæb], "सिद्धांत"; तुर्की: mezhep; उर्दू: مذہب "मज़हब") से तात्पर्य इस्लाम के उन सम्प्रदायों से हैं जो इस्लामी विधिशास्त्र (फ़िक़्ह) के आधार पर अलग-अलग है। इस्लाम के उद्भव के प्रथम 150 वर्षों में अनेकों मज़हब उत्पन्न हो चुके थे। उसके बाद के वर्षों में इनकी संख्या में और वृद्धि हुई, कुछ का प्रसार हुआ, कुछ कई भागों में टूट गये और कुछ दूसरे मज़हबों में मिल गये या अप्रचलित हो गये।
अबु बक्र अल-बगदादी
अबू बक्र अल बग़दादी इराकी आतंकवादी और 2014 से इस्लामिक स्टेट ऑफ इराक एंड द लेवेंट (आईएसआईएल) का नेता था जब तक उसकी मौत नहीं हो गई। बग़दादी का जन्म १९७१ में ईराक़ के सामर्रा नगर में हुआ। अली बदरी सामर्राई, अबू दुआ, डाक्टर इब्राहीम, अल कर्रार और अबू बक्र अलबग़दादी आदि कई इसके उपनाम हैं। यह पीएचडी हैं। इसके पिता का नाम अलबू बदरी हैं जो सलफ़ी तकफ़ीरी विचारधारा को मानते हैं। अबू बक्र बग़दादी की शुरुवात धर्म के प्रचार साथ ही प्रशिक्षण से हुआ। लेकिन जेहादी विचारधारा की ओर अधिक झुकाव रखने के कारण वह इराक़ के दियाला और सामर्रा में जेहादी पृष्ठिभूमि के केन्द्रों में से एक केन्द्र के रूप में ऊभरा।
माना जाता है, अल बगदादी सामर्रा के निकट इराक में 1971 में पैदा हुआ हैं। उसने बगदाद के इस्लामी विज्ञान विश्वविद्यालय से इस्लामी विज्ञान में मास्टर की डिग्री और पीएचडी अर्जित किया। जेहादी वेबसाइटों का दावा है कि वह प्रतिष्ठित परिवार का पढ़ा-लिखा इमाम है। वह 2003 में इराक में अमेरिकी घुसपैठ के बाद बागी गुटों के साथ अमेरिकी फौज से लड़ा था। वह पकड़ा भी गया और 2005-09 के दौरान उसे दह्निणी इराक में मेरिका के बनाए जेल कैंप बुका में रखा गया था। और 2010 में इराक के अलकायदा का नेता बन गया।
कुछ समाचार पत्रों के मुताबिक दुनिया का खतरनाक आतंकी संगठन इस्लामिक स्टेट (आइएस) के मुख्या अर्थात प्रमुख अबू बक्र अल बगदादी के मारे जाने की कई ख़बरें छापी है। सर्वप्रथम आतंकी संगठन से जुड़े अमाक न्यूज एजेंसी ने दावा किया है कि सीरिया में अमेरिकी नेतृत्व वाले गठबंधन के हवाई हमले में उसकी मौत हो गई है हालांकि इससे पहले भी इनके मारे जाने ख़बरें प्रकाशित हुई थी लेकिन उन्हें अफवाहें ही बताया गया था। इससे पहले इसी साल १८ मार्च २०१६ को भी ऐसी कई ख़बरें आई थी की बगदादी की मौत हो चुकी है।
इनके अलावा तुर्की और ईरान की मीडिया ने भी उसकी मौत का दावा ठोका है। लेकिन अभी तक पूर्ण रूप से पुष्टि नहीं हुआ है कि वास्तव में अबु बक्र अल बगदादी मारा गया कि नहीं।
महानुशासन
मठाम्नाय (मठ+आम्नाय) अथवा महानुशासन (महा+अनुशासन) आदि शंकराचार्य द्वारा विरचित ग्रन्थ है जिसमें अपने द्वारा स्थापित चार मठों की व्यवस्था से सम्बन्धित विधान और सिद्धान्त दिये गये हैं। इसमें ७३ श्लोक हैं।
'आम्नाय' का अर्थ है -
इस ग्रन्थ के महाम्य महानुशासन में इस बारे में स्पष्ट किया है कि कौन शंकराचार्य पद का अधिकारी है और अयोग्य व्यक्ति के लिए क्या व्यवहार होना चाहिए।
महानुशासन में दशनामी संन्यासी को संसार में रहते हुए भी उसमें लिप्त न हो जाने का निर्देश है। महानुशासन में शंकराचार्य ने कहा है, “मठों को संपत्ति का संयम करना चाहिए, इतना अन्न होना चाहिए कि असहाय, पीड़ित और दरिद्रजनों को आश्रय दिया जा सके। मठों में दरिद्रता का नाम भी न दिखाई दे। आचार्य और संन्यासी उस वैभव का उपयोग धर्म-संस्कृति की रक्षा के लिए करें, स्वयं निर्वाह के लिए जितना आवश्यक हो, उतना ही ग्रहण करें।”
महानुशासन में आगे की धर्माज्ञाएं हैं - मठपति अपने राष्ट्र की प्रतिष्ठा के लिए व धर्म-प्रतिष्ठा के लिए आलस्य त्यागकर परिश्रम करें। वे अपने-अपने शासन प्रदेश में सदैव भ्रमण कर लोगों को वर्णाश्रम के कर्त्तव्यों का उपदेश दें, सदाचार बढ़ाएं। एक मठपति दूसरे मठपति के अधिकारक्षेत्र में न जाए। सर्व मठपति बीच-बीच में एकत्रित होकर धर्म-चर्चा करें व देश में धार्मिक सुव्यवस्था बनाए रखने के लिए प्राणपतसे प्रयत्न करें; वैदिक धर्म प्रगतिशील व अखंडित रहे, इसके लिए वे दक्ष रहें। आचार्य ने अपने इस महानुशासन में देश के विद्वान मंडलियों पर भी एक ज़िम्मेदारी सौंपी है। उनके मतानुसार विद्वान लोग ही धर्म के प्रति नियामक हो सकते हैं। वे इन धर्म-पीठों पर ध्यान रखें, समय-समय पर मठपतियों के आचरण को परखें। विद्वान, चरित्रवान, कर्त्तव्यदक्ष, सद्गुणी,दशनामी संन्यासी को ही पीठाधिष्ठित बनाएं। वह पीठाध्यक्ष कर्त्तव्यच्युत साबित हो, तो विद्वान उसे पीठ से पदच्युत कर दें।
खुशबीर सिंह 'शाद'
खुशबीर सिंह 'शाद' (Urdu: خوشبیر سنگھ شاد), भारत से उर्दू भाषा के एक शायर हैं।उनकी गज़ल की सात पुस्तकें देवनागरी और उर्दू में एक साथ प्रकाशित हुई है।
दक्षिणहस्त नियम
गणित (सदिश कैलकुलस) और भौतिकी में दक्षिणहस्त नियम (right-hand rule) एक बहु-उपयोगी स्मारक युक्ति (mnemonic) है जिसकी सहायता से सदिश राशियों (जैसे चुम्बकीय बल) की दिशा ज्ञात करने की सुविधा मिलती है। इस नियम को 'abc नियम', 'xyz नियम' या 'IBF नियम' भी कहा जाता है।
यह नियम कई प्रकार से बताया जाता है जो आपस में सम्बन्धित हैं, जैसे-
लघु प्रवर्धक
लघु प्रवर्धक या 'लॉग एम्प्लिफायर' वह प्रवर्धक है जिसका आउटपुट वोल्टेज "V", इनपुट वोल्टेज "V" के प्राकृतिक लघुगणक के "K" गुना हो।
जहाँ "V" नॉर्मलाइजेशन नियतांक (normalization constant, वोल्ट में) है।
इन्पुट वोल्टता formula_2 और आउटपुट वोल्टता formula_3 के बीच सम्बन्ध निम्नलिखित प्रकार से लिखा जा सकता है-
जहाँ formula_5 तथा formula_6 क्रमशः संतृप्त धारा एवं तापीय वोल्टता हैं
उपरोक्त चित्र में डायोड के स्थान पर ट्रांजिस्टर (बीजेटी) लगाकर भी किया जा सकता है। इसके लिये बीजेटी के बेस को ग्रांउण्ड कर देते हैं, ऊपर जहाँ डायोड का एनोड और कैथोड जुड़े हैं वहाँ बीजेटी के क्रमशः कलेक्टर और एमिटर जोड़ देते हैं।
जहाँ formula_10 एमिटर-बेस डायोड की संतृप्त धारा (saturation current) है। तथा formula_11 ऊष्मीय वोल्टता (thermal voltage) है।
ऑप-ऐम्प के डिफरेंशियल इनपुट पर वर्चुअल-ग्राउण्ड है। इसके कारण,
फ्लेमिंग वामहस्त नियम
फ्लेमिंग वामहस्त नियम या फ्लेमिंग के बायें हाथ का नियम (Fleming's left hand rule (for motors)) एक स्मृतिसहायक विधि है जो चुम्बकीय क्षेत्र में स्थित किसी धारावाही चालक पर लगने वाले चुम्बकीय बल की दिशा बताने के लिये प्रयोग किया जाता है।
चित्र में दिखाया गया है कि यदि बायें हाथ की प्रथम तीन अंगुलियाँ एक-दूसरे के लम्बवत फैलायी जाँय और तर्जनी चुम्बकीय क्षेत्र की दिशा में हो एवं मध्यमा चालक में बहने वाली धारा की दिशा में हो तो उस चालक पर लगने वाला चुम्बकीय बल अंगुठे की दिशा में होगा।
रिस्की बिजनेस (फिल्म)
जोए गुडसन (टाॅम क्रूज़) एक हाई स्कूल विद्यार्थी है जो अपने अमीर माता-पिता के साथ शिकागो में रहता है। उसके पिता चाहते हैं कि वो प्रिन्सटन विश्वविद्यालय में पढे, इसलिए जोए की माँ उससे कहती है कि वो साक्षात्कर्ता, बिल रदरफोर्ड, को उसके फ्यूचर इंटरप्राइजेज (विद्यार्थीयों द्वारा समूह बना कर लघु उद्योग गठित करने का पाठ्योतर कार्य) के बारे में बताये।फिल्म का संगीत टेंगरीन ड्रीम ने दिया है।
भ्रमिलता
भ्रमिलता (Vorticity) तरल यांत्रिकी और मौसम विज्ञान से संबन्धित उपयोगी अवधारणा है। यह द्रव की किसी धुरी के सापेक्ष घूर्णन की प्रकृति के बारे में जानकारी देता है।
भ्रमिलता formula_1 को द्रव के वेग formula_2 के कर्ल के रूप में पारिभाषित किया जाता है-
भ्रमिलता की सहायता से बहुत सी घटनाएँ आसानी से समझी जा सकतीं है (जैसे वायु के फुत्कार से मोमबत्ती का बुझना) जबकि दाब और वेग आदि मौलिक अभिधारणाओं के द्वारा इन्हें समझना उतना आसान नहीं है। यह बात भ्रमिल वलय (vortex rings) के बनने और उनकी गति के सम्बन्ध में और भी अधिक लागू होती है।
राजेसुल्तानपुर
राजेसुल्तानपुर उत्तर प्रदेश के अंबेडकर नगर जिले में स्थित एक प्रमुख कस्बा एव नगर पचायत है। राजेसुल्तानपुर सन 1876 से रियासत बना तथा यहीं से बस्ती तथा हसवर की रियासतें जन्मी।
राजेसुल्तानपुर अयोध्या-बलिया तथा ये राष्ट्रीय राजमार्ग २३३बी मार्ग पर सरयू नदी के मैदान में बसा है। नगर के पीछे से 'छोटी सरयू' नामक नदी बहती है जो आजमगढ़ तथा अंबेडकर नगर को विभाजित करती है। मुख्य सडकें:
राजेसुल्तानपुर से नजदीकी शहरों की दूरी:
राजेसुल्तानपुर का व्यवसाय मुख्यतः खेती तथा ग्रामीण आवश्यकताओ पर आधारित है। राजेसुल्तानपुर को चारो तरफ हरे भरे लहराते गाँव है तथा उनकी सभी आवश्यकताओ की पुर्ति राजेसुल्तानपुर से होती है। उर्वरक, कीटनाशक, खेती की मशीने एवं रोजमरा की सम्रागी मिल जाती है। राजेसुल्तानपुर पूरे पूर्वांचल एवं अवध में अपनी तम्बाकू के लिऐ प्रसिद्ध है।
अवध में गोँडा के बाद सबसे अधिक तम्बाकू का उत्पादन राजेसुल्तानपुर में होता है। राजेसुल्तानपुर की तम्बाकू विश्व प्रसिद्ध है जिस कारण गुटको, पान मसालो में राजेसुल्तानपुरी तम्बाकू लिखा जाता है।यहाँ पर एक कोतवाली है तथा एक माहिला पुलिस स्टेशन है तथा राजेसुल्तानपुर कोतवाली के अन्तगर्त कई चौकिया एव थाने है-यहाँ पर एक चौराहा है जहाँ से अकबरपुर डिपो, अयोध्या डिपो, आजमगढ डिपो, अबेँडकरनगर डिपो, सुलतानपुर डिपो की बसे चलती है
राजेसुल्तानपुर की जनसख्या 2001 में 19,678थी जो 2011 में लगभग 27,970 के आस पास पहुच गयी
राजेसुल्तानपुर में हिन्दू की सख्या 98% है तथा मुस्लिम की सख्या नाममात्र 1% तथा ईसाई, जैन, बौद्ध धर्म की सख्या 1% है
राजेसुल्तानपुर शहर में बैकिंग सुविधाओ का विकाश नहीं हुआ है यही कारण है कि राजेसुल्तानपुर में अभी भी बैकिंग की कमी है
राजेसुल्तानपुर में कई सरकारी तथा गैर सरकारी कालेज हैं। राजेसुल्तानपुर के निम्नलिखित प्रसिद्ध स्थल हैं:
द्रवचालित ब्रेक
द्रवचालित ब्रेक या हाइड्रालिक ब्रेक वह ब्रेक है जिसमें बल का संचरण किसी द्रव के माध्यम से होता है। १९१८ में लॉकहीड ने सबसे पहले इसका विकास किया। द्रव के रूप में एथिलीन ग्लाइकॉल (ethylene glycol) का प्रायः उपयोग किया जाता है।
हाइड्रोलिक ब्रेक english Hydraulic brake ऑटो और वाहन वाहन के पुर्जे और सेवाएँ वाहन के पुर्जे और सहायक उपकरण सारांश ब्रेक सिस्टम जिसमें ब्रेक पेडल मास्टर सिलेंडर में पिस्टन चलाता है; ब्रेक तरल पदार्थ तो ब्रेक पैड या जूते पर बहुत अधिक बल लागू करता है अवलोकन डिस्क ब्रेक एक प्रकार का ब्रेक होता है जो घर्षण बनाने के लिए डिस्क या "रोटर" के खिलाफ पैड के जोड़े को निचोड़ने के लिए कैलिपर का उपयोग करता है। यह क्रिया एक शाफ्ट के घूर्णन को रोकती है, जैसे कि वाहन धुरी, या तो इसकी घूर्णन गति को कम करने या इसे स्थिर रखने के लिए। गति की ऊर्जा अपशिष्ट गर्मी में परिवर्तित हो जाती है जिसे फैलाया जाना चाहिए। हाइड्रोलिक रूप से एक्ट्यूएटेड डिस्क ब्रेक मोटर वाहनों के लिए ब्रेक का सबसे अधिक इस्तेमाल किया जाने वाला रूप है, लेकिन डिस्क ब्रेक के सिद्धांत लगभग किसी घुमावदार शाफ्ट पर लागू होते हैं। बल के संचरण के लिए हाइड्रोलिक दबाव का उपयोग कर ब्रेक डिवाइस। यह ऑटोमोबाइल के लिए सबसे व्यापक रूप से उपयोग किया जाता है। मास्टर सिलेंडर में हाइड्रोलिक दबाव उत्पन्न करने के लिए ब्रेक पेडल पर कदम उठाना है, जूते या डिस्क को प्रत्येक व्हील सिलेंडर को व्यक्त करने के लिए दबाएं। पहियों की ब्रेकिंग बलों औसत होती है, देरी छोटी होती है, ब्रेकिंग बल बड़ा होता है, और बहुत आगे।
हमारा साझा भविष्य
हमारा साझा भविष्य अथवा ब्रंटलैण्ड रिपोर्ट १९८७ में संयुक्त राष्ट्र के ब्रंटलैण्ड आयोग द्वारा जारी रिपोर्ट है। संयुक्त राष्ट्र ने १९८३ में एक आयोग गठित किया जिसकी अध्यक्षा पूर्व नार्वेजियन प्रधानमंत्री ग्रो हर्लेम ब्रंटलैण्ड () थीं। उन्ही के नाम पर इस आयोग को ब्रंटलैण्ड आयोग और रिपोर्ट को ब्रंटलैण्ड रिपोर्ट कहा गया।
इस रिपोर्ट के छपने से पूरे विश्व का ध्यान पर्यावरणीय समस्याओं कि भयावहता और मनुष्य के अस्तित्व पर मंडरा रहे संकट की ओर आकर्षित हुआ। संधारणीयता और संधारणीय विकास जैसे शब्दों की पापुलरिटी इसी रिपोर्ट के आने के बाद बढ़ी।
ब्रंटलैण्ड आयोग
ब्रंटलैण्ड आयोग जिसका पूरा नाम पर्यावरण एवं विकास पर संयुक्त राष्ट्र विश्व आयोग () या (WCED) है, १९८३ में संयुक्त राष्ट्र द्वारा नियुक्त एक २१ सदस्यीय आयोग था जिसकी अध्यक्षा नार्वे की पूर्व प्रधानमंत्री ग्रो हर्लेम ब्रंटलैण्ड थीं। इस आयोग ने अपनी रिपोर्ट "हमारा साझा भविष्य" १९८७ में जारी किया जिसे ब्रंटलैण्ड रिपोर्ट भी कहा जाता है। इसे १९९१ का The Grawemeyer award मिला।
ग्रो हर्लेम ब्रंटलैण्ड
ग्रो हर्लेम ब्रंटलैण्ड (; जन्म ग्रो हर्लेम, 20 अप्रैल 1939) नार्वे की पूर्व प्रधानमन्त्री और संयुक्त राष्ट्र द्वारा नियुक्त ब्रंटलैण्ड आयोग की अध्यक्षा रह चुकी हैं। वर्तमान में ये संधारणीय विकास से जुड़ी एक अग्रगण्य नेता हैं।
श्रीमती ब्रंटलैण्ड एक चिकित्सक के रूप में शिक्षित और सोशल डेमोक्रेट पार्टी की राजनेता हैं। संधारणीय विकास और जन स्वास्थ्य के क्षेत्र में इनके कार्य सराहनीय हैं।
वे तीन बार 1981 में, 1986–89 में, और 1990–96 में, नार्वे की प्रधानमंत्री रह चुकी हैं।
वर्ष 2008 में इन्हें Thomas Jefferson Foundation Medal in Architecture से भी पुरस्कृत किया जा चुका है।
पाईक लेन
पाईक लेन (Pike's Lane) बोल्टन, इंग्लैण्ड स्थित फुटबॉल का मैदान था। यह 1880 और 1895 के मध्य का बोल्टन वांडरर्स का प्रथम मैदान है और विश्व में कहीं भी लीग फुटबॉल में प्रथम गोल स्कोर करने वाला स्थान था।
महासागरीय तरंगे
महासागरों, सागरों, नदियों, झीलों तथा नहरों आदि के मुक्त सतह पर पवन के द्वारा उत्पन्न तरंगों को महासागरीय तरंगें या पवन तरंगें (wind waves) कहते हैं।
रानी कर्णवती
रानी कर्णावती या कर्मवती (मृत्यु 8 मार्च 1535), बूूंदी के शासक हाड़ा नरबध्दु की पुत्री थीं | इनका विवाह मेेेवाड़ के राणा सांगा केे साथ सम्पन्न हुआ था |
अल्प काल के लिये बूँदी की शासिका भी रहीं। वे राणा विक्रमादित्य और राणा उदय सिंह की माँ थीं और महाराणा प्रताप की दादी थीं।
इनके द्वारा मेवाड़ का दूसरा जौहर 8 मार्च, 1535 में कर लिया गया |
ओनो नो कोमाचि
ओनो नो कोमाचि (小野 小町?, c. ८२५ – c. ९००) एक जापानी वाका कवयित्री थी।
सोज़ो हेन्जो
सोज़ो हेन्जो (Sōjō Henjō; 遍昭 or 遍照, ८१६– १२ फ़रवरी ८९०) एक जापानी वाका कवि थें। इन्हें छः श्रेष्ठ वाका कवियों में गिना जाता था। वें बौद्ध अनुयायी थे। ऐसी अफवाहे थी की इनका कवियित्री ओनो नो कोमाचि से प्रेम प्रसंग था।
काकि नो मोतो नो हितोमारो
काकि नो मोतो नो हितोमारो (Kakinomoto no Hitomaro ; 柿本人麻呂 or 柿本人麿; c. ६६२ – ७१०) एक प्रतिष्ठित जापानी कवि थें। इनकी रचनाओं को मान्योशू में सम्मिलित किया गया था।
मानयोशू
मानयोशू , जापान का सबसे पुराना काव्य संकलन है, जिसको ७५९ ईसा पूर्व में नारा काल में संग्रहीत किया गया था। इस ग्रन्थ में जापान के कई महान कवियों की रचनाओं का समावेश है।.
मानयोशू जिसका शाब्दिक अर्थ है दस हजार पत्तों का संग्रह (Collection of Ten Thousand Leaves) या असंख्य पत्तों का संग्रह। मानयोशू जापानी का सबसे पहला कविता-संकलन है। इसमें तीसरी या चौथी शताब्दी से आठवीं शताब्दी तक के लगभग २६० कवियों की ४५१५ कविताओं को संकलित किया गया है। मानयोशू की अधिकतर कविताएँ गीत-मुक्तक शैली में हैं। मानयोशू में शैली की दृष्टि से तीन प्रकार की कविताएँ मिलती हैं- चोका, सेदोका और ताँका।
दीया और बाती हम
दीया और बाती हम स्टार प्लस चैनल पर प्रदर्शित होने वाला एक भारतीय धारावाहिक था। यह 29 अगस्त 2011 को शुरू हुआ था और अनस राशिद एवं दीपिका सिंह इसमें मुख्य पात्र की भूमिका निभाते थे।
यह कहानी सूरज और संध्या की है। संध्या का सपना एक आईपीएस अधिकारी बनने का रहता है और सूरज का अपना एक मिठाई का दुकान होता है। उन दोनों के परिवार वाले दोनों की शादी करवा देते हैं। संध्या की सास उसे आईपीएस अधिकारी नहीं बनने देती है। लेकिन सूरज उसकी आईपीएस बनने में मदद करता है और अपनी माँ को भी मना लेता है। जिसके बाद संध्या पुष्कर में एक आईपीएस अधिकारी बन जाती है।
आगे की कहानी में कुछ आतंकवादी हवाई जहाज का अपहरण कर लेते है जिसमे सूरज व उसकी माँ भी होती है लेकिन संध्या सभी यात्री को छुड़ा लेती है। कुछ सालो बाद संध्या को एक मिशन के लिए जाना पड़ता है। उसके बाद यह खबर आती है की संध्या मर गयी है लेकिन संध्या एक मिशन पर गयी थी। मिशन का नाम मिशन महाबली होता है। संध्या को अधिकारियों द्वारा यह बताया जाता है की एक आतंकवादी संगठन गर्जना संगठन के लोग कुछ भारत पर कुछ बुरा प्लान कर रहे है। इसलिए वाे उसके प्लान काे खत्म कर अपने घर वापस आ जाती है।
कलिंग युद्ध
अशोक के तेरहवें अभिलेख के अनुसार उसने अपने राज्याभिषेक के आठ वर्ष बाद कलिंग युद्ध लड़ा। कलिंग विजय उसकी आखिरी विजय थी। यह युद्ध २६२-२६१ ईपू मे लड़ा गया।
१-कलिंग पर विजय प्राप्त कर अशोक अपने साम्राज्य मे विस्तार करना चाहता था।
२-सामरिक दृष्टि से देखा जाए तो भी कलिंग बहुत महत्वपूर्ण था। स्थल और समुद्र दोनो मार्गो से दक्षिण भारत को जाने वाले मार्गो पर कलिंग का नियन्त्रण था।
३-यहाँ से दक्षिण-पूर्वी देशो से आसानी से सम्बन्ध बनाए जा सकते थे।
१-मौर्य साम्राज्य का विस्तार हुआ। इसकी राजधानी तोशाली बनाई गई।
२-इसने अशोक की साम्राज्य विस्तार की नीति का अन्त कर दिया।
३-इसने अशोक के जीवन पर बहुत प्रभाव डाला। उसने अहिंसा, सत्य, प्रेम, दान, परोपकार का रास्ता अपना लिया।
४-अशोक बौद्ध धर्म का अनुयायी बन गया। उसने बौद्ध धर्म का प्रचार भी किया।
५-उसने अपने संसाधन प्रजा की भलाई मे लगा दिए।
६-उसने 'धम्म' की स्थापना की।
७-उसने दूसरे देशो से मैत्रीपूर्ण सम्बन्ध बनाए
८-कलिंग युद्ध मौर्य साम्राज्य के पतन का कारण बना। अहिंसा की नीति के कारण उसके सैनिक युद्ध कला मे पिछड़ने लगे। परिणामस्वरूप धीरे-धीरे उसका पतन आरम्भ हो गया। तथा अशोक की मृत्यु के ५० वर्ष के भीतर ही मौर्य वंश का पतन हो गया
इस इस युद्ध में लगभग 100000 लोग मारे गए और लोगों को बंदी बनाकर मगध लाया गया और संपूर्ण कलिंग क्षैत्र में आग लगा दी गई इस युद्ध के बाद अशोक का हृदय परिवर्तन हुआ और उसने हिंसा त्याग दी इस युद्ध का वर्णन अशोक के 13 शिलालेख से मिलता है
निकोलस जे॰ स्पीकमैन
निकोलस जॉन स्पीकमैन (अंग्रेजी:Nicholas John Spykman)(जन्म 1893, मृत्यु 1943) डच मूल के अमेरिकी भूस्त्रातेजिक चिन्तक और येल विश्वविद्यालय में 'अंतर्राष्ट्रीय संबंध' विषय के प्रोफ़ेसर थे। उन्हें कन्टेनमेंट का पितामह कहा जाता है। स्पीकमैन ने परिधिभूमि (रिमलैंड) की संकल्पना का प्रतिपादन किया और यह बताया कि जो शक्ति रिमलैंड पर प्रभुत्व कर लेगी वही हृदयस्थल (हार्टलैण्ड) को नियंत्रित कर सकेगी।  निकोलस स्पीकमैन (हिंदी में जिसे गलती से स्पाइकमैन उच्चारण किया जाता है) का जन्म सन् 1893 में नीदरलैण्ड में हुआ था। उनके पिता का नाम क्लास स्पीकमैन और माता का नाम एलिजाबेथ वान वर्स्टेन्बर्ग था। उनकी शिक्षा अमेरिका में कैलिफोर्निया के बर्कले में हुई जहाँ उन्होंने 1921 में स्नातक और 1923 में पी॰ एच॰ डी॰ की डिग्री प्राप्त की।
उनकी पत्नी एलिजाबेथ सी॰ स्पीकमैन () अंग्रेजी की लेखिका थीं जिन्हें उनके बाल उपन्यासों के लेखन लिये जाना जाता है। स्पीकमैन की दो बेटियाँ एंजेलिका और पैट्रीशिया हुईं।
स्पीकमैन 1928 से 1940 तक येल विश्वविद्यालय में स्टर्लिंग प्रोफ़ेसर के पद पर रहे और 1935 से 1940 तक अंतर्राष्ट्रीय संबंध विभाग के अध्यक्ष भी रहे। वे इस विभाग के संस्थापक अध्यक्ष थे। सन् 1943 में, न्यू हैवेन शहर में, निकोलस स्पीकमैन की कैंसर से असामयिक मृत्यु हो गयी। स्पीकमैन अपने पूर्ववर्ती अमेरिकी सैन्य चिन्तक अल्फ्रेड थेयर महान और ब्रिटिश भूगोलवेत्ता हेल्फोर्ड जॉन मैकिण्डर के विचारों से प्रभावित थे। उन्होंने मैकिण्डर के ह्रदयस्थल सिद्धांत के सुधार के रूप में अपनी परिधिभूमि () की संकल्पना का प्रतिपादन किया और यह बताया कि जो शक्ति रिमलैंड पर प्रभुत्व कर लेगी वही हृदयस्थल (हार्टलैण्ड) को नियंत्रित कर सकेगी। स्पीकमैन का रिमलैंड, मैकिण्डर के इनर क्रीसेंट के क्षेत्र से मिलता है।
उनकी प्रसिद्द उक्ति है, "who controls the Rimland rules Eurasia, Who rules Eurasia controls destinies of the world."
स्पीकमैन ने अंतर्राष्ट्रीय संबंधों में शक्ति की भूमिका पर लिखा। पुस्तकें: लेख:
म्यूचुअल यूएफओ नेटवर्क
म्यूचुअल यूएफओ नेटवर्क (MUFON मुफोन), यह कथित परग्रही यानों (उड़न तश्तरी) के दृष्टव्यों के खोजबीन करने वाली अमेरिकी लाभ निरपेक्ष संस्था है। यह इस विषय में खोज तथा जाँच करने वाले कुछ सबसे पुराने संगठनों में से एक है।
मुफोन मूल रूप से वॉल्टर एच° एण्ड्रूस, एलन उके, जॉन सुएसलर और अन्य के द्वारा ३१ मई १९६९ में क्विंसी, इलिनोइस में मिडवेस्ट यूएफओ संघ के रूप में स्थापित किया गया। इसके ज्यादातर पुराने सदस्य पहले आकाशीय घटना अनुसंधान संगठन (एरियल फेनोमिना रीसर्च अॉर्गनाइजेशन APRO) से जुड़े थे।
अमेरिका में इसके आधार स्थान से आज के समय में मुफोन संघ के विश्वव्यापी १,५०० सदस्य हैं, मुफोन क्षेत्रीय निर्देशकों का एक विश्वव्यापी संघ है तथा एक अंतर्राष्ट्रीृय वार्षिक संगोष्ठी का आयोजक है। साथ ही मासिक मुफोन यूएफओ जर्नल का प्रकाशन भी करता है। समूह में अब ७५ क्षेत्रों से अधिक के जाँचकर्ता उपलब्ध हैं साथ ही किसी भी अलौकिक यान के संभावित भौतिक सबूतों की जाँच के लिये विशेष टीम भी है। यह स्वयंसेवकों को जाचकर्ताओं के गुण जैसे किस प्रकार गवाहों को साक्षात्कार कराएँ और किस प्रकार किसी सबूत से निष्कर्ष निकालें इन विषयों में सिखाता है। जाँचकर्ताओं को भुगतान की आवश्यकता नहीं, उन्हें इस संबंध में २६५ पृष्ठों की एक पुस्तिका वाली परीक्षा में उत्तीर्ण होना तथा पृष्ठभूमि जाँच से गुजरना होता है।
मुफोन मिशन अलौकिक यानों उड़न तश्तरियों का अध्ययन है जो साक्षात्कारियों के सबूतों के आधार पर कार्य करता है। यह मानवीय लाभ, अनुसंधान तथा शिक्षा का एक माध्यम भी है। जे एलन हाईनेक का यूएफओ अध्ययन केन्द्र (जे एलन हाईनेक सेंटर फॉर यूएफओ स्टडीस CUFOS), फाउन्ड फॉर यूएफओ रीसर्च (FUFOR) तथा म्यूचुअल यूएफओ नेटवर्क (MUFON) साथ में अज्ञात यानों की खोजबीन का संगठन हैं, जिसका लक्ष्य इन अनुसंधानों को अन्य से साझा करना तथा यूएफओ घटनाक्रम के वैज्ञानिक अध्ययन करना है, इसी कारण इसका निर्माण हुआ था।
मुफोन का वर्तमान मुख्यालय जान हार्जान के निर्देशन में न्यूपोर्ट बीच, केलीफोर्निया में स्थित है।"यूएफओस अॉन अर्थ" (२००८) (डिस्कवरी चैनल) नामक वृत्तचित्र टेलीविज़न लघुश्रृंखला में भी मुफोन के कुछ खोजकर्ता दिखाई दिये जिसका पुन: प्रसारण इन्वेस्टिगेशन डिस्कवरी नामक अमेरिकन चैनल में भी हुआ। हिस्ट्री टीवी १८ नामक चैनल के कार्यक्रम "हेंगर १: द यूएफओ फाइल्स" को उत्पादक वेलर ग्रॉसमेन के साथ रिचर्ड हाफमेन ने भी उत्पादन सहायता प्रदान की।
मुफोन डॉट कॉम, अंतर्जाल पता।
सी शार्प
C# (उच्चारण "see sharp") एक संगणकीय प्रोग्रामन भाषा है। इसका निर्माण माइक्रोसॉफ़्ट ने किया है।
C# एक Object Oriented भाषा है। इसके निर्माण समुह के मुख्य आन्द्रेस् हेसलबर्ग हैें। इसका नवीनतम वर्ज़न C# 5.0 है, जो की August 15, 2012 को प्रदर्शित हुआ।
शेफाली राज़दान दुग्गल
शेफाली राज़दान दुग्गल (अँग्रेजी: Shefali razdan duggal) अमेरिकी राष्ट्रपति बराक ओबामा की प्रेसीडेंशियल पार्टनर्स टीम, नेशनल फाइनेंस कमेटी तथा नार्दर्न कैलिफोर्निया फाइनेंस कमेटी में भारतीय मूल की सदस्य हैं। वे ओबामा के चुनाव प्रचार अभियान के लिए धन एकत्र करने वाली शीर्ष भारतीय महिला हैं। वर्तमान में वे कैलीफोर्निया की निवासी हैं।
शेफाली का पालन पोषण सिनसिनाती, शिकागो, न्यूयार्क तथा बोस्टन में हुआ। उन्होंने मियामी विश्वविद्यालय से जनसंचार में स्नातक किया तथा न्यूयार्क विश्वविद्यालय से राजनीतिक संचार में स्नातकोत्तर तक की शिक्षा प्राप्त की। शेफाली ने 2008 और 2012 दोनों ही अमेरिकी राष्ट्रपति चुनावों में बराक ओबामा को करोड़ों डॉलर धनराशि एकत्रित करने में मदद की। उन्हें यूएस होलोकास्ट मेमोरियल काउंसिल की सदस्य नियुक्त किया गया। यूएस होलोकास्ट मेमोरियल काउंसिल की स्थापना अमेरिकी कांग्रेस ने 1980 में की थी ताकि यूएस होलोकास्ट स्मृति संग्रहालय के निर्माण के लिए धनराशि एकत्रित की जा सके। काउंसिल की एक वर्ष में दो बार बैठक होती है।
पाठक संख्या के अनुसार भारत में समाचार पत्रों की सूची
यह भारतीय पाठक सर्वेक्षण (आई॰आर॰एस॰) पर आधारित पाठक संख्या के अनुसार भारत में समाचार पत्रों की एक सूची है।
यह आंकड़े मीडिया रिसर्च यूसर्स कौंसिल (एम॰आर॰यू॰सी) द्वारा पाठक सर्वेक्षण (इंडियन रीडरशिप सर्वे) के रूप में संकलित किया गए हैं। सर्वेक्षण में 2.56 लाख से अधिक उत्तरदाताओं पर शोध अध्ययन किया जाता है।
आईआरएस 2013 में अपनाये गए कार्यप्रणाली की भारत के 18 शीर्ष मीडिया घरानों ने आलोचना की थी। मीडिया घरानों ने इस रिपोर्ट को दोषपूर्ण करार दिया एवं कई विसंगतियों की होने की बात भी कही। उदाहरण के लिए, आईआरएस 2013 के अनुसार चेन्नई में आधारित पात्रिका, हिंदू बिजनेस लाइन के मणिपुर में पाठकों की संख्या चेन्नई की तुलना में तीन गुना अधिक है। पिछले सर्वेक्षण के मुकाबले पाठक संख्या के डेटा में अनियमित विसंगतियां हैं; उदाहरणार्थ सर्वेक्षण के अनुसार आंध्र प्रदेश में हर प्रमुख अखबार की पाठक संख्या 30% में 65% की गिरावट आई है।
एक्सकीस्कोर
एक्सकीस्कोरएक जासूसी प्रोग्राम हैं। जिसे अमेरिका की ख़ुफ़िया एजेंसी  एनएसए इस्तेमाल करती हैं। इसके जरिये एक यूजर इन्टरनेट पर क्या करता है उसकी सपूर्ण जानकारी इकट्टा किया जाता हैं। मसलन किसी भी यूजर का ईमेल, सोशल साईट और ब्राउज़िंग इतिहास।
एशेलोन
चोका
चोका जापानी कविता की एक शैली है। ये लम्बी कविताएँ हैं। जापान के सबसे पहले कविता-संकलन मान्योशू में २६२ चोका कविताएँ संकलित हैं, जिनमें सबसे छोटी कविता ९ पंक्तियों की है। चोका कविताओं में ५ और ७ वर्णों की आवृत्ति मिलती है। अन्तिम पंक्तियों में प्रायः ५, ७, ५, ७, ७ वर्ण होते हैं।
चोका पहली से तेरहवीं शताब्दी में जापानी काव्य विधा में महाकाव्य की कथाकथन शैली रही है। मूलत; चोका गाए जाते रहे हैं। इनका वाचन उच्च स्वर में किया जाता रहा है। यह प्राय: वर्णनात्मक रहा है। इसको एक ही कवि रचता है।
मुक्त इलेक्ट्रॉन लेजर
मुक्त इलेक्ट्रान लेजर (free-electron laser या FEL) एक प्रकार का लेजर है जो एक विशेष प्रकार के चुम्बकीय क्षेत्र से होकर गुजरने वाले उच्च वेगीय इलेक्ट्रानों की सहायता से उत्पन्न किया जाता है। इस लेजर की आवृत्ति-परास सभी प्रकार के लेजरों में सबसे अधिक है। यह सबसे अधिक यूनेबल (tunable) भी है। वर्तमान समय में मुक्त इलेक्ट्रान लेजर माइक्रोवेव से लेकर टेराहर्ट्ज और अवरक्त (infrared), दृष्य लेजर से लेकर पराबैंगनी और एक्स-किरण लेजर तक विस्तृत है।
अनडुलेटर नामक युक्ति मुक्त इलेक्ट्रान लेजर की मुख्य युक्ति है।
सक्रिय लेजर माध्यम
सक्रिय लेजर माध्यम या 'लेसन माध्यम' (active laser medium या gain medium या lasing medium) उस माध्यम को कहते हैं जो लेजर उत्पादन में प्रकाशीय लब्धि (optical gain) प्रदान करता है।
सक्रिय लेजर माध्यम के कुछ उदाहरण:
टेलर संग्रहालय
टेलर संग्रहालय (Teylers Museum ; डच उच्चारण : [ˈtɛilərs myˈzeɪʏm])नीदरलैण्ड के हारलेम नगर में स्थित कला, प्राकृतिक इतिहास तथा विज्ञान का संग्रहालय है। इसकी स्थापना १७७८ में हुई थी। मूलतः यह कला और विज्ञान के समसामयिक केन्द्र के रूप में स्थापित हुआ था।
मध्यमाञ्चल विकास क्षेत्र
मध्यमांचल विकास क्षेत्र नेपाल का एक प्रान्त है जो नेपाल के पाँच विकास क्षेत्रों में से एक विकास क्षेत्र है। यह नेपाल के मध्य-पूर्व में स्थित है। इस के पूर्व में नेपाल का पूर्वांचल विकास क्षेत्र तथा पश्चिम में नेपाल का पश्चिमांचल विकास क्षेत्र तथा उत्तर में चीन का तिब्बत तथा दक्षिण में भारत का बिहार स्थित है। मध्यमांचल विकास क्षेत्र का मुख्यालय काठमांडू में स्थित है। इस प्रान्त में ३ अंचल तथा १९ जिलें हैं।
रोमुलो गालेगास
रोमुलो गालेगास (Rómulo Ángel del Monte Carmelo Gallegos Freire ; 2 अगस्त 1884 – 7 अप्रैल 1969) वेनेजुएला के उपन्यासकार एवं राजनेता थे। १९४८ में ९ माह की अल्पावधि के लिये वे वेनेजुएला के प्रथम राष्ट्रपति थे जिसे बिना भ्रष्टाचार के चुना गया था।
इनका जन्म १८८४ ई. में हुआ था। इनके उपन्यासों में हमें उनके देश बेनिज़ुएला के ग्रामीण जीवन का बड़ा ही रोचक और यथार्थ चित्र मिलता है। वहाँ के सामाजिक जीवन की विशेषताओं के साथ ही साथ ये प्राकृतिक वातावरण को भी सजीव रूप में प्रस्तुत करते हैं। पाठक उपन्यास के कुछ चरित्रों और उनकी कहानी से ही परिचित नहीं होता बल्कि उसे बेनिज़ुएला देश एवं वहाँ के सामाजिक जीवन की पूरी झाँकी मिल जाती है।
रोमुलो गालेगास के उपन्यासों की एक और विशेषता है। उनमें हमें सभ्यता और बर्बरता के बीच मच रहे संघर्ष का भी चित्र मिलता है। आधुनिकता के व्यापक प्रभाव के कारण किस प्रकार जीवन के पुराने तौर बदल रहे हैं और नवीन मूल्यों की स्वीकृति कितने तीव्र विरोध के बाद हो पाती है यह उनके उपन्यासों मे बड़े ही मार्मिक ढंग से दिखाया गया है। प्रारंभिक रचनाओं में मनोवैज्ञानिक दृष्टि से असाधारण चरित्रों के अध्ययन में इनकी विशेष रूचि का आभास मिलता है लेकिन बाद की रचनाओं में जीवन को यथार्थ रूप में प्रस्तुत करने का प्रयास है। दोना बारबरा (Dona Barbara), जो सन् १९२९ में मैट्रिड से प्रकाशित हुआ, इन्हें अंतरराष्ट्रीय ख्याति प्राप्त हुई। इनकी अन्य मुख्य रचनाएँ इस प्रकार हैं : ‘ला त्रेपदोरा’ (La Trepadora ; १९२५); ‘कैंटाक्लैरो’ (Cantaclaro १९४१); पोबर नीग्रो (Pobre Negro ; १९३७)।
अंगयारपूज्ये
अंगयारपूज्ये गढ़वाल क्षेत्र का एक त्यौहार है। यह गाँवों में एक छोटे से त्योहार के रूप में मनाया जाता है। इसमे अंगयार नाम पौधों को तोड़ने का रिवाज है (क्योंकि ये अंगयार नाम के पौधे गाय को नुकसान पहुँचाते है) फिर गांव के बड़े छोटे लोग खाद्य समाग्री गाँव से ही एकत्रित करते है और खाते है। फिर एक खेल खेला जाता जिसमे कुछ लोग अंगलियार बनते है और कुछ लोग उन्हे गाय के सूखे गोबर से भगाते हैं।